留題靈巖古詩十韻
作者：冤亭卞
朝代：宋

paragraphs: 屈指數四絕，四絕中最優。
此景冠天下，不獨奇東州。
夜月透巖白，亂雲和雨收。
甘泉瀉山腹，聖日穿崖頭。
大暑不知夏，爽氣常如秋。
風高松子落，天外鐘聲浮。
祖師生朗石，古殿名般舟。
人巧不可至，天意何所留。
老僧笑相語，此事常窮求。
移出蓬萊島，侍吾仙子遊。